ประกาศจังหวัดอุทัยธานีประกาศจังหวัดอุทัยธานีเรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พ.ศ. ๒๕๕๙จังหวัดอุทัยธานีโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัย ตลอดจนการดูแลรักษาความสงบเรียบร้อยของประชาชนดังนี้ข้อ๑ ประกาศนี้เรียกว่า ประกาศจังหวัดอุทัยธานีเรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ประกาศนี้ให้ใช้บังคับเฉพาะในเขตพื้นที่จังหวัดอุทัยธานีในกรณีที่มีประกาศหรือคำสั่งใดขัดหรือแย้งกับประกาศนี้ ให้ปฏิบัติตามประกาศนี้แทนข้อ๔ ในประกาศนี้บั้งไฟ หมายความถึงวัตถุที่ใช้สำหรับจุดให้พุ่งขึ้นสู่อากาศในการละเล่นตามประเพณี ลำตัวทำจากท่อทรงกลมโดยข้างในบรรจุเชื้อเพลิงดินประสิวและให้รวมถึงสิ่งที่ทำจากวัสดุอื่นที่ไม่ใช่ท่อทรงกลมด้วยโดยมีหางยาวเป็นไม้ไผ่หรือวัสดุอื่นที่คล้ายคลึงกันผูกมัดหรือผนึกเข้ากับลำตัวเพื่อถ่วงดุลให้เคลื่อนที่ขึ้นสู่อากาศได้อย่างสมดุลหรือบางชนิดอาจไม่มีหางก็ได้ท่อลำตัวจะเจาะรูบริเวณจุดศูนย์กลางของวงท่อเพื่อใช้จุดชนวนเชื้อเพลิงและเป็นช่องส่งแรงดันของการปะทุจากข้างในท่อเพื่อขับเคลื่อนบั้งไฟให้พุ่งขึ้นสู่อากาศและให้หมายความรวมถึงวัตถุอื่นใดที่คล้ายคลึงกันตะไล หมายความถึงวัตถุที่ใช้สำหรับจุดให้พุ่งขึ้นสู่อากาศในการละเล่นตามประเพณี ลำตัวทำจากท่อทรงกลมโดยข้างในบรรจุเชื้อเพลิงดินประสิวไม่มีหางแต่มีปีกเป็นรูปทรงกลมล้อมรอบท่อลำตัวปีกมีลักษณะเป็นวัสดุแผ่นบางมีขนาดกว้างพอสมดุลกับลำตัวดัดโค้งเป็นวงกลมล้อมรอบท่อ โดยมีท่อลำตัววางขวางอยู่ข้างในวงปีกโดยวางตามแนวเส้นผ่าศูนย์กลางของวงปีกปลายท่อทั้งสองข้างบรรจบกับวงปีกด้านในท่อลำตัวเจาะรูเพื่อเป็นที่จุดชนวนเชื้อเพลิงและเพื่อส่งแรงดันของการปะทุจากข้างในท่อเพื่อขับเคลื่อนตะไลให้พุ่งขึ้นสู่อากาศและให้หมายความรวมถึงวัตถุอื่นใดอันคล้ายคลึงกันพลุ หมายความถึง ดอกไม้เพลิงชนิดหนึ่งบรรจุดินปืนในกระบอกไม้ไผ่ หรือท่อหรือวัตถุอื่นใดที่คล้ายคลึงกันเมื่อจุดแล้วจะมีเสียงแตกระเบิดดังคล้ายเสียงปืนโดยหมายความรวมถึงดอกไม้เพลิงอย่างอื่นที่จุดแล้วมีเสียงระเบิดดังเช่นว่านั้นด้วยซึ่งการผลิต การทำ การสั่งนำเข้าการค้าหรือการจำหน่ายต้องเป็นไปตามพระราชบัญญัติอาวุธปืน เครื่องกระสุนปืนวัตถุระเบิด ดอกไม้เพลิง และสิ่งเทียมอาวุธปืน พ.ศ. ๒๔๙๐โคมลอย โคมไฟ โคมควัน หมายความถึงวัตถุน้ำหนักเบาคล้ายบอลลูนขนาดเล็ก ที่มีทั้งลักษณะทรงกระบอก ทรงเหลี่ยมหรือที่คล้ายคลึงกัน โดยข้างในโคมจะกลวงเพื่อบรรจุควัน ก๊าซบางชนิด หรือใส่เชื้อเพลิงแล้วจุดไฟไว้ภายในแล้วแต่กรณี เพื่อให้เกิดก๊าชที่มีน้ำหนักเบาและสามารถผลักดันหรือพาโคมให้ลอยขึ้นสู่อากาศได้และให้หมายความรวมถึงวัตถุอื่นใดอันคล้ายคลึงกันประเพณีแห่งท้องถิ่น หมายความถึงความประพฤติของหมู่ชน พิธีปฏิบัติ วิถีชีวิตและการอยู่ร่วมกันของคนในชุมชนท้องถิ่นซึ่งชุมชนท้องถิ่นถือเป็นแบบแผนสืบต่อกันตลอดมาข้อ๕ ห้ามมิให้ผู้ใดจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์แห่งประกาศนี้ผู้ใดกระทำการจุดและปล่อยหรือกระทำการอย่างใดตามที่กล่าวในวรรคหนึ่งโดยไม่ได้รับอนุญาตจากนายอำเภอแห่งท้องที่หรือโดยฝ่าฝืนข้อกำหนดในประกาศนี้ ต้องระวางโทษจำคุกไม่เกินสามปี หรือปรับไม่เกินหกหมื่นบาทหรือทั้งจำทั้งปรับ ตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่๑๐ มิถุนายน พ.ศ. ๒๕๕๙ข้อ๖ การขออนุญาตจุดและปล่อยหรือกระทำการอย่างใดเพื่อให้บั้งไฟ พลุ ตะไล หรือวัตถุอื่นใดที่คล้ายคลึงกันขึ้นไปสู่อากาศ ตามประกาศนี้ให้เจ้าของบั้งไฟ พลุ ตะไลหรือวัตถุอื่นใดที่คล้ายคลึงกันเป็นผู้ขออนุญาตต่อนายอำเภอแห่งท้องที่ที่จะจุดและปล่อยดังกล่าว ในกรณีเจ้าของบั้งไฟพลุ ตะไล หรือวัตถุอื่นใดอันคล้ายคลึงกัน เป็นส่วนราชการ หน่วยงานของรัฐหรือนิติบุคคลเอกชน ให้หัวหน้าส่วนราชการหัวหน้าหน่วยงานของรัฐหรือผู้แทนนิติบุคคลเป็นผู้ยื่นคำขอต่อนายอำเภอแห่งท้องที่ที่จะจุดและปล่อยการขออนุญาตจุดและปล่อยหรือกระทำการอื่นใดเพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ ตามประกาศนี้ให้ผู้จัดให้มีสถานที่จุดและปล่อยโคมลอย โคมไฟ โคมควันหรือวัตถุอื่นใดอันคล้ายคลึงกันเป็นผู้ขออนุญาตต่อนายอำเภอแห่งท้องที่ที่จะจุดและปล่อยดังกล่าว ในกรณีเจ้าของโคมลอยโคมไฟ โคมควัน หรือวัตถุอื่นใดอันคล้ายคลึงกันเป็นส่วนราชการ หน่วยงานของรัฐ หรือนิติบุคคลเอกชนให้หัวหน้าส่วนราชการ หัวหน้าหน่วยงานของรัฐหรือผู้แทนนิติบุคคลเป็นผู้ยื่นคำขอต่อนายอำเภอแห่งท้องที่ที่จะจุดและปล่อยบุคคลธรรมดาผู้ขออนุญาตจุดและปล่อยบั้งไฟพลุ ตะไล หรือวัตถุอื่นใดอันคล้ายคลึงกันตามวรรคแรกและผู้จัดให้มีสถานที่จุดและปล่อยโคมลอย โคมไฟ โคมควัน หรือวัตถุอื่นใดอันคล้ายคลึงกันตามวรรคสองจะต้องเป็นบุคคลสัญชาติไทย และมีอายุไม่ต่ำกว่า ๒๕ ปีบริบูรณ์และต้องเป็นผู้มีภูมิลำเนาอยู่ในพื้นที่จังหวัดอุทัยธานีคำขออนุญาตและใบอนุญาตให้ใช้ตามแบบที่กำหนดไว้ท้ายประกาศนี้ข้อ๗ บรรดาการได้รับอนุญาตทั้งหลายตามประกาศนี้ไม่ถือเป็นเหตุให้ผู้ได้รับอนุญาตหลุดพ้นจากความรับผิดตามกฎหมายอื่นหากการจุดและปล่อยหรือกระทำการอื่นใดนั้น ก่อให้เกิดความเสียหาย แก่อากาศยานหรือเกิดความเสียหายแก่ชีวิต ร่างกายหรือทรัพย์สินของประชาชนหมวด ๑บั้งไฟ ข้อ๘ กำหนดห้วงระยะเวลาในการจัดงานประเพณีบุญบั้งไฟและการจุดและปล่อยบั้งไฟ หรือวัตถุอื่นใดอันคล้ายคลึงกันเงื่อนไขการจุดและปล่อยบั้งไฟ(๑)การจุดและปล่อยบั้งไฟให้กระทำได้ในห้วงเดือนหกตามปฏิทินจันทรคติไทยนับตั้งแต่วันขึ้น ๑ ค่ำ เดือน ๖ ถึงวันแรม ๑๕ ค่ำ เดือน ๖ ของทุกปี(๒)อนุญาตให้จุดและปล่อยบั้งไฟได้แต่เฉพาะในการจัดงานประเพณีบุญบั้งไฟเท่านั้นและอนุญาตแต่เฉพาะหมู่บ้านที่เคยมีประวัติการจัดงานประเพณีบุญบั้งไฟมาก่อนโดยอนุญาตให้จุดและปล่อยบั้งไฟได้ไม่เกิน ๒ วันต่อปีภายในห้วงระยะเวลาตามที่กำหนดใน (๑) ทั้งนี้ให้คณะกรรมการจัดงานประเพณีบุญบั้งไฟแจ้งรายชื่อคณะกรรมการจัดงานประเพณีบุญบั้งไฟและแผนผังแสดงที่ตั้งพื้นที่จัดงานโดยสังเขปให้นายอำเภอแห่งท้องที่ทราบล่วงหน้าก่อนการจัดงานประเพณีบุญบั้งไฟ ไม่น้อยกว่า ๑๕วัน(๓)ส่วนราชการซึ่งเคยมีประวัติการจัดงานประเพณีบุญบั้งไฟเพื่อรักษาประเพณีแห่งท้องถิ่น หรือหมู่บ้านใดที่เคยมีประวัติการจัดงานประเพณีบุญบั้งไฟนอกเหนือจากห้วงเวลาตาม(๑) อันเป็นการเฉพาะตามความเชื่อของชนเผ่า หรือเหตุผลความเชื่อของชนเผ่า นายอำเภอแห่งท้องที่อาจพิจารณาอนุญาตได้ตามสมควรโดยจำกัดให้จุดและปล่อยได้ไม่เกิน๒ วันต่อปี ทั้งนี้ให้คณะกรรมการจัดงานประเพณีบุญบั้งไฟหรือคณะกรรมการจัดงานตามความเชื่อของชนเผ่าหรือเหตุผลความเชื่อของชนเผ่า แจ้งรายชื่อคณะกรรมการจัดงานประเพณีบุญบั้งไฟหรือรายชื่อคณะกรรมการจัดงานประเพณีตามความเชื่อของชนเผ่าหรือเหตุผลความเชื่อของชนเผ่า และแผนผังแสดงที่ตั้งพื้นที่จัดงานโดยสังเขปให้นายอำเภอแห่งท้องที่ทราบล่วงหน้าก่อนการจัดงานประเพณีบุญบั้งไฟ หรืองานประเพณีตามความเชื่อของชนเผ่าหรือเหตุผลความเชื่อของชนเผ่าไม่น้อยกว่า ๑๕ วัน(๔)การจุดและปล่อยบั้งไฟ ต้องกระทำในระหว่างเวลา ๐๙.๐๐ นาฬิกา ถึงเวลา ๑๗.๐๐ นาฬิกา(๕)การพิจารณาอนุญาตตาม (๒) และ (๓)ให้นายอำเภอแห่งท้องที่พิจารณาถึงประวัติการจัดงานประเพณีของหมู่บ้าน ชุมชนที่ยื่นคำขอว่าเคยมีประเพณีการจัดงานดังกล่าวมาก่อนหรือไม่ กรณีนายอำเภอแห่งท้องที่สั่งอนุญาตตาม(๒) และ (๓)และการจุดและปล่อยบั้งไฟในงานประเพณีบุญบั้งไฟหรืองานประเพณีตามความเชื่อของชนเผ่าหรือเหตุผลความเชื่อของชนเผ่าก่อให้เกิดความเสียหายแก่ชีวิตและทรัพย์สินของประชาชนคณะกรรมการจัดงานประเพณีบุญบั้งไฟ หรือคณะกรรมการจัดงานตามความเชื่อของชนเผ่าหรือเหตุผลความเชื่อของชนเผ่า ตาม (๒) และ (๓)จะต้องรับผิดในความเสียหายที่เกิดขึ้นร่วมกับเจ้าของบั้งไฟ(๖)การขออนุญาตจุดและปล่อยหรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศจะยื่นคำขออนุญาตได้ต่อเมื่อนายอำเภอแห่งท้องที่ได้รับแจ้งการจัดงานประเพณีบุญบั้งไฟในหมู่บ้านหรือชุมชนใดๆ นั้นแล้ว(๗)แม้นายอำเภอแห่งท้องที่จะได้รับแจ้งการจัดงานประเพณีบุญบั้งไฟหรืออนุญาตให้จุดและปล่อยบั้งไฟได้ตามที่มีผู้ยื่นคำขอแล้วหากมีกรณีจำเป็นเร่งด่วนหรือมีเหตุอันสมควรเพื่อสวัสดิภาพความปลอดภัยหรือเพื่อประโยชน์สุขของประชาชนให้ผู้ว่าราชการจังหวัดหรือนายอำเภอแห่งท้องที่นั้นมีอำนาจสั่งให้งดหรือเลื่อนการจัดงานหรือการจุดและปล่อยบั้งไฟไปในวันอื่นนอกจากวันที่อนุญาตตามที่เห็นสมควรได้(๘)ห้ามมิให้นายอำเภอแห่งท้องที่ อนุญาตให้มีการจุดและปล่อยบั้งไฟในกรณีที่มีการเสด็จพระราชดำเนินของพระมหากษัตริย์ พระราชินีหรือพระบรมวงศานุวงศ์ในพื้นที่จังหวัดหรือในพื้นที่จังหวัดใกล้เคียงโดยทางเครื่องบินพระที่นั่งโดยเด็ดขาดและให้เลื่อนการจุดหรือปล่อยออกไปตามที่นายอำเภอจะเห็นสมควรข้อ๙ กำหนดชนิด ขนาดและจำนวนบั้งไฟหรือวัตถุอื่นใดอันคล้ายคลึงกัน(๑)บั้งไฟที่จะใช้ในการจุดและปล่อยต้องผลิตจากวัสดุหรืออุปกรณ์ที่มีน้ำหนักเบาและไม่มีส่วนผสมของโลหะ เว้นแต่ลวดที่ใช้มัดหรือยึดท่อลำตัวเข้ากับหางบั้งไฟ(๒)สารเคมีที่ผลิตเป็นเชื้อเพลิงของบั้งไฟ จะต้องเป็นโปตัสเซี่ยมไนเตรท (KNO๓)หรือสารดินประสิว โดยไม่อนุญาตให้ใช้สารเคมีชนิดอื่นที่ไหม้ปะทุได้ในระดับแรงดันที่สูงกว่าสารเคมีดังกล่าวเนื่องจากอาจเกิดการระเบิดอย่างรุนแรงหรืออาจทำให้บั้งไฟขึ้นสู่อากาศได้สูงจนเกิดอันตรายต่อเครื่องบินขณะบินผ่านได้(๓)ขนาดเส้นผ่าศูนย์กลางวงในของท่อลำตัวบั้งไฟหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๓.๕ นิ้ว เพื่อป้องกันอันตรายที่อาจเกิดขึ้นตามเช่นกรณีใน (๒)(๔)อนุญาตให้จุดและปล่อยบั้งไฟหรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศด้วยประการใดได้จำนวนไม่เกิน ๕๐ บั้งต่อหนึ่งวันโดยเป็นหน้าที่ของนายอำเภอแห่งท้องที่ในการควบคุมบัญชีการอนุญาตในการจัดงานประเพณีบุญบั้งไฟในแต่ละครั้งหรือในแต่ละหมู่บ้านและให้คณะกรรมการจัดงานประเพณีบุญบั้งไฟหรือคณะกรรมการจัดงานตามความเชื่อของชนเผ่า หรือเหตุผลความเชื่อของชนเผ่า ตามข้อ ๘(๒) และ (๓)จัดทำบัญชีบั้งไฟซึ่งได้รับอนุญาตให้จุดและปล่อยจากนายอำเภอแห่งท้องที่ที่จะมีการจุดและปล่อยในงานประเพณีบุญบั้งไฟหรืองานประเพณีตามความเชื่อของชนเผ่าหรือเหตุผลความเชื่อของชนเผ่าซึ่งตนได้จัดให้มีขึ้นด้วยข้อ๑๐ สถานที่จุดและปล่อยบั้งไฟหรือวัตถุอื่นใดที่คล้ายคลึงกันหรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศให้กระทำได้ในสถานที่ที่นายอำเภอแห่งท้องที่พิจารณาเห็นสมควร โดยคำนึงถึงความสงบเรียบร้อยและความปลอดภัยของประชาชนเป็นสำคัญข้อ๑๑ มาตรการในการป้องกันมิให้มีการเล่นการพนัน(๑)ห้ามจัดให้มีการพนันขันต่อในการจุดและปล่อยบั้งไฟหรือวัตถุอื่นใดที่คล้ายคลึงกัน(๒)ในการจุดและปล่อยบั้งไฟหรือวัตถุอื่นใดที่คล้ายคลึงกัน ห้ามมิให้มีการนับคะแนนการจับเวลา การขานเวลา การขานตัวเลขอื่น ๆ หรือกระทำเครื่องหมายหรือสัญลักษณ์ใดอันเป็นการบ่งชี้ถึงการบอกเวลาการขึ้นลงหรือความสูงต่ำหรือกระทำการอื่นใดอันเป็นข้อชี้ขาดให้แพ้ชนะกัน(๓)ห้ามปิดกั้นทางสาธารณะ หรือทาง หรือสถานที่เข้าสู่บริเวณงานหรือสถานที่จัดงานประเพณีบุญบั้งไฟ(๔)ห้ามจำหน่ายบัตรค่าเข้าชม หรือเรียกเก็บค่าเข้าชมการจัดงานประเพณีบุญบั้งไฟหรือกระทำการอื่นใดในลักษณะแอบแฝงเพื่อเก็บค่าเข้าชมหรือหารายได้โดยมิชอบ เช่นจัดให้มีการเรี่ยไรหน้างาน การตั้งตู้รับบริจาคหรือการบังคับเรียกเก็บเงินจากผู้เข้าชมงานโดยวิธีอื่นใดข้อ๑๒ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ผู้ได้รับอนุญาตตามความในข้อ ๕ วรรคหนึ่งต้องสามารถแสดงใบอนุญาตมาแสดงต่อพนักงานเจ้าหน้าที่ที่เกี่ยวข้องเมื่อจะทำการจุดและปล่อยบั้งไฟได้ตลอดเวลา(๒)ผู้ได้รับอนุญาตตามความในข้อ ๕ วรรคหนึ่ง ต้องนำเลขที่ใบอนุญาตไปเขียน หรือประทับ หรือโดยวิธีอื่นใดลงในบั้งไฟในตำแหน่งที่บุคคลทั่วไปสามารถมองเห็นได้อย่างชัดเจนโดยจะต้องเป็นตำแหน่งหรือส่วนที่เหลืออยู่เมื่อบั้งไฟตกลงมาสู่พื้นดินหลังการจุดและปล่อยซึ่งการเขียน หรือประทับ หรือโดยวิธีอื่นใดดังกล่าวให้ใช้สี น้ำหมึกหรือสารเคมีอื่นใดที่ทนต่อความร้อนหรือขูดลบออกได้ยาก(๓)ผู้ได้รับอนุญาตตามความในข้อ ๕ วรรคหนึ่งหรือบุคคลผู้รับมอบหมายจากคณะกรรมการจัดงานให้เป็นผู้จุดชนวนบั้งไฟ จะต้องเป็นผู้ที่มีความรู้ความชำนาญในการนั้นและให้จุดชนวนบั้งไฟได้เมื่อได้รับสัญญาณความปลอดภัยจากคณะกรรมการจัดงานแล้ว(๔)ฐานสำหรับจุดบั้งไฟ จะต้องมีความชันหรือความลาดเอียงที่เหมาะสมโดยประการที่จะไม่ทำให้เกิดภยันตรายจากการจุดและปล่อยบั้งไฟต่อผู้เข้าชมงานหรือประชาชนในละแวกนั้นซึ่งจะต้องผ่านการตรวจสอบจากนายอำเภอแห่งท้องที่ก่อนจึงจะนำมาใช้จุดและปล่อยบั้งไฟได้(๕)คณะกรรมการจัดงาน ต้องจัดสถานที่จัดงานจุดและปล่อยบั้งไฟให้มีความปลอดภัย โดยต้องกันหรือจัดให้ผู้เข้าชมหรือบุคคลที่เกี่ยวข้องอยู่ห่างจากฐานจุดและปล่อยดังกล่าวในระยะไม่น้อยกว่า๕๐ เมตร(๖)คณะกรรมการจัดงานจะต้องจัดให้มีผู้ประสานงานการจุดบั้งไฟที่สามารถติดต่อได้ทางโทรศัพท์อย่างน้อย๒ คนเพื่อทำหน้าที่ในการแจ้งศูนย์ควบคุมการบินหรือท่าอากาศยานก่อนการจุดและปล่อยบั้งไฟตลอดจนเฝ้าติดตามการติดต่อจากศูนย์ควบคุมการบินตลอดระยะเวลาที่จุดและปล่อยบั้งไฟรวมทั้งให้แจ้งศูนย์ควบคุมการบินหรือท่าอากาศยานทราบเมื่อสิ้นสุดการจุดและปล่อยบั้งไฟหมวด ๒ตะไล ข้อ๑๓ การจุดและปล่อยหรือกระทำการอื่นใดให้ตะไลหรือสิ่งอื่นใดอันคล้ายคลึงกันขึ้นไปสู่อากาศสามารถกระทำได้ในเทศกาลหรือในวาระโอกาสอันสำคัญหรือตามประเพณีความเชื่อของหมู่บ้านหรือชุมชนใด ๆ โดยไม่จำกัดห้วงระยะเวลาแต่จะต้องเป็นไปด้วยความเหมาะสมและได้รับอนุญาตจากนายอำเภอแห่งท้องที่ที่จะจุดและปล่อยตามประกาศนี้ข้อ๑๔ ให้นำความในหมวด ๑ ข้อ ๘ (๗) ข้อ๙ ข้อ ๑๐ ข้อ ๑๑ และข้อ ๑๒ (๑) ถึง (๕) ของประกาศนี้มาใช้บังคับกับการจุดและปล่อยตะไลโดยอนุโลมและข้อความใดในหมวดดังกล่าวที่กล่าวถึงคณะกรรมการจัดงานให้หมายความถึงผู้ได้รับอนุญาตตามความในข้อ ๕ วรรคหนึ่งหมวด ๓พลุ ข้อ๑๕ ห้ามมิให้ผู้ใดจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในหมวดนี้ข้อ๑๖ กำหนดระยะเวลาหรือห้วงเวลาในการจุดและปล่อย(๑)ให้กระทำได้ในงานพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา งานสดุดีเฉลิมพระเกียรติอื่นๆ หรืองานเฉลิมพระเกียรติของพระบรมวงศานุวงศ์ ตามเวลาและตามจำนวนที่เห็นสมควรหรือตามที่ทางราชการกำหนด(๒)ให้กระทำได้ในวันเทศกาลลอยกระทง เทศกาลส่งท้ายปีเก่าต้อนรับปีใหม่เทศกาลหรืองานรื่นเริงอื่นที่มีการจัดขึ้นเป็นประจำทุกปี งานฌาปนกิจศพ หรืองานอื่นๆ ที่มีประวัติหรือมีประเพณีการจุดพลุในงานนั้นมาก่อนข้อ๑๗ อนุญาตให้จุดพลุที่มีขนาดเส้นผ่าศูนย์กลางท่อไม่เกิน๑๒ นิ้วข้อ๑๘ กำหนดสถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ(๑)ให้กระทำได้ในสถานที่ราชการ หน่วยงานของรัฐ เอกชนตามที่นายอำเภอแห่งท้องที่จะพิจารณาอนุญาต(๒)สถานที่จุดและปล่อยพลุ ต้องไม่อยู่บริเวณใกล้เคียงกับสถานีบริการน้ำมันหรือโรงพยาบาลในระยะ ๓๐๐ เมตรข้อ๑๙ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ห้ามผู้ใดจำหน่ายพลุในวัด โรงเรียน ทางสาธารณะ สาธารณสถานหรือในสถานที่ที่ไม่ได้รับอนุญาตให้ค้าดอกไม้เพลิง(๒)พลุที่จะนำมาจุดและปล่อยตามประกาศนี้ต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ตามแบบป.๒) หรือได้รับอนุญาตให้ทำหรือค้าซึ่งดอกไม้เพลิง (ตามแบบ ป.๕) แห่งพระราชบัญญัติอาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. ๒๔๙๐ข้อ๒๐ ความในข้อ ๑๕ ข้อ ๑๖ ข้อ ๑๗ ข้อ๑๘ (๑) มิให้นำมาใช้บังคับแก่การจุดและปล่อย หรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ หากการจุดและปล่อยกระทำขึ้นในงานที่จังหวัดและอำเภอเป็นผู้จัดให้มีขึ้นและการจุดและปล่อยหรือกระทำการอย่างใดเพื่อให้พลุหรือวัตถุอื่นใดอันคล้ายคลึงกันขึ้นไปสู่อากาศ ได้กระทำโดยจังหวัดหรืออำเภอหมวด ๔โคมลอย โคมไฟ โคมควัน ข้อ๒๑ ห้ามมิให้ผู้ใดจุดและปล่อยหรือกระทำการอย่างใดเพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในหมวดนี้ข้อ๒๒ กำหนดระยะเวลาในการจุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกัน(๑)ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ตามปฏิทินจันทรคติไทยในแต่ละปี โดยให้จุดและปล่อยโคมไฟได้ในช่วงเวลา ๒๑.๐๐ นาฬิกาถึงเวลา ๒๔.๐๐ นาฬิกา และให้จุดและปล่อยโคมควันได้ในช่วงเวลา ๑๐.๐๐ นาฬิกา ถึงเวลา๑๒.๐๐ นาฬิกา(๒)ให้กระทำได้ในเทศกาลส่งท้ายปีเก่าต้อนรับปีใหม่ ในวันที่ ๓๑ ธันวาคมของทุกปีโดยให้จุดและปล่อยในช่วงเวลาตาม (๑)ข้อ๒๓ ชนิด ขนาด และจำนวนของโคมลอยโคมไฟ โคมควัน หรือวัตถุอื่นใดที่คล้ายคลึงกัน ซึ่งจะทำการจุดและปล่อยนั้นจะต้องมีขนาดและรูปแบบของโคมลอยตามมาตรฐานผลิตภัณฑ์ชุมชนเลขที่ มผช. ๘๐๘/๒๕๕๒ตามที่กำหนดในประกาศสำนักงานมาตรฐานผลิตภัณฑ์อุตสาหกรรม เรื่องยกเลิกและกำหนดมาตรฐานผลิตภัณฑ์ชุมชน ฉบับที่ ๑๕๑๑ (พ.ศ. ๒๕๕๒) โคมลอย ลงวันที่ ๑๗กุมภาพันธ์ พ.ศ. ๒๕๕๒ ดังนี้(๑)ตัวโคมต้องมีปริมาตรไม่เกิน ๑ ลูกบาศก์เมตร เส้นผ่าศูนย์กลางไม่เกิน ๙๐ เซนติเมตร สูงไม่เกิน๑๔๐ เซนติเมตร และทำจากวัสดุธรรมชาติ(๒)ส่วนที่เป็นเชื้อเพลิงของโคมให้ทำจากกระดาษชุบเทียนขี้ผึ้งหรือพาราฟินน้ำหนักไม่เกิน ๕๕ กรัม ระยะเวลาการเผาไหม้ไม่เกิน ๘ นาทีโดยยึดติดกับตัวโคมหรือเชือกทนไฟ เชือก หรือลวดอ่อนเบอร์ ๒๔(เส้นผ่าศูนย์กลางประมาณ ๐.๕ มิลลิเมตร) จำนวน ๒ เส้น ความยาวเส้นละไม่เกิน ๓๐เซนติเมตร(๓)ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมลอยขณะปล่อย(๔)จำนวนการจุดและปล่อยต่อ ๑ สถานที่ ใน ๑ วัน ต้องไม่เกิน ๑๐๐ โคมข้อ๒๔ สถานที่จุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกัน ต้องเป็นไปตามหลักเกณฑ์ดังนี้(๑)พื้นที่เฝ้าระวังพิเศษระดับ ๑ (พื้นที่สีแดง) เป็นพื้นที่ห้ามจุดและปล่อยโคมลอยโคมไฟ โคมควัน โดยเด็ดขาด คือบริเวณแนวขึ้นลงของเครื่องบิน สนามบินและบริเวณที่อยู่ด้านข้างของทางขึ้นลงของเครื่องบินในระยะห่างข้างละไม่น้อยกว่า๔.๖ กิโลเมตร(๒)พื้นที่อื่นให้กระทำได้เมื่อได้รับอนุญาตจากนายอำเภอแห่งท้องที่โดยให้นายอำเภอระบุพื้นที่การจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อยข้อ๒๕ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ห้ามมิให้ผู้ใดจำหน่ายโคมลอย โคมไฟ โคมควัน หรือวัตถุอื่นใดอันคล้ายคลึงกันในวัด สถานศึกษา ทางสาธารณะ หรือที่สาธารณสถานเว้นแต่เป็นพื้นที่ที่นายอำเภอระบุไว้ตามข้อ ๒๔ (๒)(๒)ให้ผู้ได้รับอนุญาตจัดให้มีผู้ประสานการจุดและปล่อยโคมลอย โคมไฟ โคมควันหรือวัตถุอื่นใดอันคล้ายคลึงกันที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งศูนย์ควบคุมการบินหรือท่าอากาศยานตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อย(๓)ให้นายอำเภอแห่งท้องที่ที่อนุญาตให้มีการจุดและปล่อยโคมลอยโคมไฟ โคมควัน หรือวัตถุอื่นใดอันคล้ายคลึงกันรายงานการอนุญาตให้ผู้ว่าราชการจังหวัดทราบก่อนการจุดและปล่อยทุกครั้งประกาศ ณ วันที่ ๓๐กันยายน พ.ศ. ๒๕๕๙ประภัสสร์ มาลากาญจน์ผู้ว่าราชการจังหวัดอุทัยธานี[เอกสารแนบท้าย]๑. คำขอรับใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ๒. คำอธิบายการกรอกแบบใบอนุญาตให้จุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ ๓. ใบอนุญาตให้จุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน๔. คำอธิบายการกรอกแบบใบอนุญาตให้จุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน(ดูข้อมูลจากภาพกฎหมาย)ปริยานุช/จัดทำ๒๘ ตุลาคม ๒๕๕๙ชวัลพร/ตรวจ๓ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๔ ง/หน้า ๓๑/๒๕ ตุลาคม ๒๕๕๙